Bamas

Bamas () – miestas pietryčių Irane, Kermano provincijoje,Бам // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907. oazėje į pietryčius nuo Kermano. Greta eina Kumo-Karačio plentas. Verčiamasi datulių ir citrusinių vaisių auginimu kanatų drėkinamuose laukuose. Didelę pajamų dalį sudaro turizmas.

 Istorija 
Kada miestas įkurtas nežinoma, manoma, kad Partų laikais. Senovėje tai buvo svarbus šilko kelio punktas, arabų keliautojas Ibn Haukalis X a. pab. rašė, kad Bame gaminami puikūs medvilniniai drabužiai, pardavinėjami Chorsane, Egipte, Irake.

1722 m. miestą nuniokojo afganų antpuolis.

2003 m. gruodžio 26 d. miestą sukrėtė 6,6 balų pagal Richterio skalę žemės drebėjimas.Manuel Berberian: The 2003 Bam Urban Earthquake: A Predictable Seismotectonic Pattern Along the Western Margin of the Rigid Lut Block, South Eastern Iran. In: Earthquake Spectra. Band 21, Nr. 1, 2005, S. 35–99.  Oficialiai žuvo 30 000 žmonių, nepriklausomų tyrimų duomenimis, daugiau nei 43 000 žuvusiųjų ir 30 000 sužeistųjų.M. J. Emami, A. R. Tavakoli, H. Alemzadeh, F. Abdinejad, G. Shahcheraghi, M. A. Erfani, K. Mozafarian, S. Solooki, S. Rezazadeh, A. Ensafdaran, H. Nouraie, F. M. Jaberi, M. Sharifian: Strategies in evaluation and management of Bam earthquake victims. In: Prehosp Disaster Med. 20(5), September–Oktober 2005, S. 327–330, hier: S. 328. PMID 16295170 Tokį didelį mirtingumą lėmė, kad drebėjimas įvyko vidurnaktį, kai žmonės miegojo, be to beveik vien iš plaušplyčių pastatytas miestas buvo neatsparus drebėjimui. Drebėjimo metu sugriuvo citadelė. Dabar keleto šalių iniciatyva citadelė atstatoma. 2004 m. miestas įtrauktas į UNESCO pasaulio paveldo sąrašą.

 Paveldas 
Bamas – senas, daug unikalaus architektūros paveldo turintis miestas. Tačiau 2003 m. žemės drebėjimas negrįžtamai suniokojo daugelį šimtmečius stovėjusių pastatų. Miesto centre yra senovinė citadelė Arg-é Bam, kaip manoma, pastatyta daugiau nei prieš 2500 metų, Partų laikais. Iki drebėjimo tai buvo didžiausias iš plaušplyčių pastatytas pastatas pasaulyje. Daugelis kitų pastatų yra iš Sefevidų laikų (XVI–XVIII a.).


 Galerija 

 Šaltiniai 

Kategorija:Irano miestai